«Вай, Муи, мунищ гьай жакъа дир рагъиде яхарай чIужу», - янги абун гьелда хурхана, гарбида къвал бана. Дирилан абуни, гьезухъ балагьун ракI цIорон ана, тIолабго черхго цIорораб лъадал гIеретI тIаде тIурабгIадин лъугьана, щиб абилебали лъаларого палгъан хутIарай дихъги балагьун МахIмуд цин къинкIана, цинги азбаралъул рагIалде рехарал цIулал ричIизе лъугьана – цебе-цебе гьеб хIалтIи гIемериселъ дица гьабулеб букIаниги.